ועדת העבודה והרווחה, כנסת 24, פרוטוקול מספר 104, 2022-02-23 10:48

אפרת רייטן: אני פותחת את ישיבת וועדת העבודה והרווחה, היום ה-23 בפברואר 2022, כ"ב באדר א' תשפ"ב, השעה היא 10:45 בבוקר.

אפרת רייטן: הדיון שלנו היום הוא בנושא הצעת תקנות הנכים (הסכום המקסימלי שמותר לנכות מתגמוליו של נכה) (תיקון) התשפ"ב -2022.

אפרת רייטן: משרד הביטחון וצה"ל, הילה שר נמצאת איתנו בזום.

אפרת רייטן: שלום הילה, רצינו לשמוע הסבר על התקנות.

הילה שר: כן, בשמחה.

הילה שר: אז אנחנו מבקשים היום מהוועדה הנכבדה לאשר תיקון לתקנות הנכים.

הילה שר: הסכום המקסימלי שמותר לנכות מתגמוליו של נכה, שבעצם קובע שגובה הניכוי המקסימלי עבור השתתפות בביטוח החיים, שעומד כיום על 17.67 ₪ לחודש ובפועל כיום מנוכה סכום של 22.62 ₪ לאחר הצמדה, יעמוד כעת על סכום של 31 ₪.

הילה שר: התקנות הללו מותקות מכוח סעיף 14/ב' לחוק הנכים, שמקנה לקצין התגמולים לנכות מתגמוליו של נכה בין היתר דמי השתתפות בביטוח חיים קבוצתי מטעם הארגון היציג של ארגון נכי צה"ל ומכוח סעיף 14/ג' לחוק שמסמיך את שר הביטחון לקבוע בתקנות באישורה של וועדת העבודה והרווחה של הכנסת, את הסכום המקסימלי שמותר לנכות בכל חודש מהתגמול.

הילה שר: בנוסף, סעיף 43 לחוק הנכים וגם תקנות הנכים להשתתפות המדינה בהוצאות ביטוח חיים ובהוצאות ביטוח סיעודי, קובעות שנכה שהארגון היציג ערך לזכותו ביטוח חיים, זכאי להשתתפות המדינה בדמי הביטוח בסכום זהה לסכום שמנוכה בתגמולו.

הילה שר: כלומר המדינה משתתפת במחצית דמי הביטוח.

הילה שר: ההסדר הביטוחי הנוכחי אמור היה להסתיים בסוף שנת 2021 ולכן ארגון נכי צה"ל יצא למכרז חדש, בתיאום עם אגף השיקום.

הילה שר: ההליך המכרזי הסתיים לאחרונה ונבחרה בו חברת הפניקס, שהציע סכום פרמיה של 62 ₪ ומכאן בעצם התיקון שאנחנו מבקשים לעשות בתקנון, כך שסכום הניכוי מהתגמולים של הנכה יעמוד על כ-31 ₪ והמדינה תשתתף בסכום זהה, כפי שקבוע בתקנות הנכים "השתתפות המדינה".

הילה שר: הפרמיה אמנם התייקרה, זה היה צפוי לאור התבגרות האוכלוסייה המבוטחת.

הילה שר: יחד עם זאת התנאי החשוב והמהותי פה מבחינתנו הוא שגם מחיר הפרמיה וגם הכיסוי הביטוחי יישארו קבועים המשך חמש שנים – למעט הצמדה וזה יאפשר למעשה וודאות כלכלית גם לנכים וגם לאוצר המדינה.

הילה שר: אני רוצה לציין שמכיוון שההליך המכרזי לא הושלם עד סוף שנת 2021, אז בעצם הפוליסה אצל המבטחת הנוכחית- חברת "הראל", הוארכה למשך חודשיים נוספים – ינואר ופברואר 2022 וזאת על מנת לשמור על הרצף הביטוחי והמדינה מנסה, בתוספת של שמונה שקלים לחודש עבור כל נכה ואנחנו עיגנו את זה בהוראת שעה בתקנות למשך כחודשיים, בתקנות הנכים – השתתפות המדינה וזה בעצם בתוקף עד לסוף החודש הזה.

הילה שר: לאחר מכן תחזור ההוראה הקובעת שהשתתפות המדינה היא בסכום השווה לסכום המנוכה מהתגמולים של הנכה ולכן התיקון הנוכחי בעצם מתקנות הניכוי ייכנס לתוקף ב-1 למרץ וזה לאחר אישורכם כמובן ובמועד זה גם יפוג תוקפה של הוראת השעה בתקנות השתתפות המדינה ומכאן ואילך בעצם ינוכה מתגמולו של הנכה סכום של 31 ₪ ובאותו הסכום תשתתף גם המדינה.

הילה שר: התקנות פורסמו לציבור, לא התקבלו הערות משמעותיות, הנוסח תואם עם משרד האוצר ועם משרד המשפטים ואנחנו כאן על מנת לבקש את אישורכם.

אפרת רייטן: אוקיי.

אפרת רייטן: היועצת המשפטית?

יעל סלנט: ארגון נכי צה"ל?

יעל סלנט: אולי כדאי שתתייחסו למה שנאמר.

אפרת רייטן: יש לנו מישהו מארגון נכי צה"ל?

אפרת רייטן: אולי רועי משולם או עידן קליימן, מי נמצא?

אפרת רייטן: אייל בן שושן, היועץ המשפטי, בבקשה.

אייל בן שושן: מה שלומכם?

אייל בן שושן: בוקר טוב לכולכם.

אייל בן שושן: האמת שרציתי לשמוע מה אתם רוצים לומר מעבר?

אייל בן שושן: כי הילה התייחסה להכל.

אייל בן שושן: אנחנו מבחינתנו יצאנו לתהליך הזה באמת לאור קדם סיום תקופת החוזה ולקחנו בחשבון את המאפיינים הספציפיים של התבגרות האוכלוסייה ושמנו לנגד עינינו את הוודאות שאנחנו רוצים, כי בחמש השנים האחרונות הכיסוי הביטוחי ירד פעם אחר פעם וזה כבר הגיע למצב שגם מבחינה שיווקית זה כבר לא היה ריאלי, זהו.

אייל בן שושן: אם אתם רוצים לשאול משהו אנחנו נשמח לענות.

אפרת רייטן: הנה אז שואלת יעל, היועצת המשפטית של הוועדה.

יעל סלנט: אחרי החמש שנים אלה יש אופציה להאריך?

יעל סלנט: הביטוח כמו שאמרתם, אני מבינה שהוא לחמש שנים ויש אופציה להאריך אותו?

אייל בן שושן: נכון.

יעל סלנט: באותם התנאים?

אייל בן שושן: יש אופציה להארכה לחמש שנים נוספות, אבל כמובן שזו אופציה בהסכמת שני הצדדים.

אייל בן שושן: זו לא אופציה חד צדדית.

אייל בן שושן: חברות הביטוח באמת עשו פה כברת דרך, כי בעולם הביטוח לא מקובל לקחת ריזיקה של חמש שנים.

אייל בן שושן: תמיד יש מנגנוני הגנה.

אייל בן שושן: לא הייתה אפשרות לחייב במחיר קבוע לעשר שנים וזה היה כבר מעבר.

אפרת רייטן: בסדר גמור, תודה רבה אייל.

טליה אידלס: רק עוד דבר אחד, שלפי תקנות התגמולים לנפגעי פעולות איבה, ניכוי לארגון יציג, התשנ"ט 1999, אז הסכום המירבי שניתן לתגמול המשולם לנפגע או בן משפחה בעמם מוצמד לסכום שניתן לנקות מנכה צה"ל.

טליה אידלס: אז אני אשמח להתייחסות של - - -

רות פרמינגר: אוקיי, אז אני אורכת דין רות פרמינגר מארגון נפגעי פעולות האיבה.

רות פרמינגר: קודם כל אני מברכת שהגענו למקום הזה.

רות פרמינגר: כמובן, אנחנו תמיד משולבים ואנחנו תמיד עוקבים צעד אחר צעד אחר ארגון נכי צה"ל וכמובן, אנחנו כפופים וזכאים לכל ההטבות שיש להם, אבל במוסד לביטוח לאומי.

רות פרמינגר: עכשיו לעניין הביטוח, אנחנו – הביטוח שלנו יסתיים בחודש דצמבר 2023, אנחנו שמחים מאוד על העדכון הזה.

רות פרמינגר: אני חושבת שזה משהו שהוא חייב להתבצע ולהיות.

רות פרמינגר: כולנו יודעים שאנחנו לא רוצים להיות בתת ביטוח ובמיוחד לא לאנשים הנכים ולכן זה מאוד חשוב לנו ותודה רבה.

טליה אידלס: השאלה היא רק, כל זמן שהפוליסה שלכם הנוכחית ממשיכה, אתם מתכוונים להעלות את דמי הביטוח או?

רות פרמינגר: תראי, אנחנו לא מתכננים להעלות את דמי הביטוח – וודאי שלא.

רות פרמינגר: זה כמו שהסביר אייל, זה סכום קבוע למעט ההצמדה.

רות פרמינגר: אבל אנחנו כמובן, בסוף 2023 אנחנו נעמוד ואנחנו נחדש את הביטוח ואני מקווה שאנחנו ניתן את הביטוח הטיוב ביותר ובתנאים הטובים ביותר לנכים שלנו.

אפרת רייטן: תודה רבה רותי מהמוסד לביטוח הלאומי.

יוסף פולסקי: בוקר טוב, שמי יוסף פולסקי מהלשכה המשפטית.

יוסף פולסקי: בעצם ממה שאמרו היועצות המשפטיות של הוועדה וממה שאמרה רותי, אז בעצם אין לנו מה להוסיף.

יוסף פולסקי: אנחנו עוקבים בעצם אחרי נכי צה"ל.

אפרת רייטן: מאה אחוז, תודה רבה גם על כך.

אפרת רייטן: אז אם כך, אנחנו יכולים לעבור להקראה קודם ואחר כך אנחנו נעבור להצבעה.

טליה אידלס: הצעת תקנות הנכים (הסכום המקסימלי שמותר לנכות מתגמוליו של נכה) (תיקון) התשפ"ב -2022.

טליה אידלס: בתוקף סמכותי לפי סעיפים 14/ג' ו-48 לחוק הנכים (תגמולים ושיקום) התשי"ט – 1959, נוסח משולב.

טליה אידלס: באישור וועדת העבודה, הרווחה והבריאות של הכנסת אני תקין תקנות אלה: תיקון תקנה 1: בתקנות הנכים, הסכום המקסימלי שמותר לנכות מתגמוליו של נכה התשמ"א – 1981:

טליה אידלס: סעיף 2 תחילה, תחילתן של תקנות אלה ביום כ"ח באדר א' התשפ"ב – 1 במרץ 2022.

אפרת רייטן: מצוין, אז אני ניגשת להצבעה.

אפרת רייטן: רק אני פה ואני מצביעה בעד ולכן התקנות עוברות בפה אחד.

אפרת רייטן: אושר

יעל סלנט: רק מילה אחרונה.

יעל סלנט: כמובן בגלל שזה הסכום המקסימלי, אז נפגעי פעולות איבה כשיעדכנו יכולים לשקול להעלות את הניכוי.

יעל סלנט: כרגע זה יהיה אותו הסכום לניכוי.

אפרת רייטן: אוקיי, אז הוועדה אישרה את תקנות הנכים (הסכום המקסימלי שמותר לנכות מתגמוליו של נכה) (תיקון) התשפ"ב -2022.

אפרת רייטן: אני מודה לכולכם שהגעתם ואני נועלת את הישיבה.